meno a priezvisko člena, adresa, dátum narodenia, ID člena

V …………………., dňa ..…10.2020 **Naše Finančné Družstvo**

 **Predstavenstvo Popradská 17/670 064 01 Stará Ľubovňa Slovensko**

**Vec: Odstúpenie od zmluvy NFD PV**

 Moja osoba s Vami ako družstvo uzavrela dňa dd.mm.rrrr Zmluvu o majetkovej účasti v dovolenkovom programe NFD č. z.: xxxxxxxxxxx (ďalej len NFD PV)

 Na základe Vami zaslanej korešpondencie o mojom vylúčení ako člena z NFD a Vášmu neakceptovaniu Tradičného družstva za člena NFD, resp. neakceptovaniu Zmluvy o predaji mojich obchodných podielov, vrátane NFD PV uzavretej medzi mojou osobou a Tradičným družstvom, je zrejmé, že v budúcnosti nebudete ochotní plniť podmienky zmluvy NFD PV, týmto **ODSTUPUJEM** od tejto zmluvy, pričom odstúpenie odôvodňujem nasledovne:

 K predaju mojich podielov Tradičnému družstvu došlo ešte v prvej polovici roka 2020, pričom mám vedomosť o tom, že ste boli v mesiaci 8/2020 písomne oslovení Tradičným družstvom, aby bola uzatvorená dohoda o plnení prevzatého záväzku, avšak napriek značnému času ste nereagovali a neboli ochotní sa dohodnúť na plnení. Vo všeobecnosti mám vedomosť, že v minulosti si členovia bežne predávali medzi sebou alebo novým členom svoje obchodné podiely a nikdy s tým nebol žiaden problém, ale v danom prípade nie ste ochotní ani akceptovať členstvo Tradičného družstva a ani pristúpiť na navrhované podmienky plnenia ponúkanej dohody. Z uvedeného je zrejmé, že ste ani v primeranej lehote nepristúpili na podmienky plnenia, ktoré majú nastať v budúcnosti.

 Skutočnosť neakceptovania zmluvy o predaji podielov potvrdzuje aj to, že v komunikácii sa obraciate na mňa, aby som vám naďalej splácal splátky NFD PV, aj napriek tomu, že zmluva bola prevedená. Uvedený zmluvný vzťah prešiel na Tradičné družstvo a z uvedeného dôvodu je nutné, aby ste si vyriešili plnenie podmienok zmluvy s novým vlastníkom NFD PV. Ale na základe Vašej informácie zaslanej v newslettri, neakceptujete Tradičné družstvo ako člena NFD a plnenie vyžadujete odo mňa, preto je zrejmé, že nebudete ochotní plniť si záväzky, na ktoré má Tradičné družstvo v zmysle predaných obchodných podielov, nárok. Mňa ste z NFD vylúčili a nového vlastníka mojich obchodných podielov neakceptujete. Som toho názoru, že NFD sa týmto bezdôvodne obohacuje a budem spolu s ďalšími členmi podstupovať právne kroky pre vymoženie našich nárokov.

 Ďalší dôkaz, ktorý považujem za závažný dôvod na odstúpenie, je vylúčenie mojej osoby z NFD bez adekvátnych dôvodov, bez legitímneho postupu, len na základe vágnych argumentácií, čím ste moju osobu poškodili na mojich právach a zabránili mi tým vykonávať administráciu a správu môjho NFD PV a aj jeho prípadné splácanie ako nečlen NFD.

 Uvedené konanie predstavenstva NFD považujem za účelové konanie a porušenie povinností pri správe cudzieho majetku.

 Vyššie spomínané skutočnosti napĺňajú podstatu zákonných podmienok na odstúpenie od zmluvy v zmysle Obchodného zákonníka § 348 a násl., pretože z Vášho konania je zrejmé, že v budúcnosti nebude možné plniť podmienky zmluvy NFD PV.

**Obchodný zákonník § 348 ods. 1** uvedenú situáciu definuje v zákone nasledovne:

„Ohľadne povinnosti, ktorá sa má plniť v budúcnosti, možno od zmluvy odstúpiť, keď zo správania povinnej strany alebo z iných okolností nepochybne vyplýva ešte pred časom určeným na plnenie zmluvnej povinnosti, že táto povinnosť bude porušená podstatným spôsobom, a povinná strana neposkytne po vyzvaní oprávnenej strany bez zbytočného odkladu dostatočnú zábezpeku.“

**Obchodný zákonník § 348 ods. 2** uvedenú situáciu definuje v zákone nasledovne:

„Ohľadne povinnosti, ktorá sa má plniť v budúcnosti, možno odstúpiť od zmluvy aj v prípade, keď povinná strana vyhlási, že svoju povinnosť nesplní.“

 Z daného vyplýva, že NFD nechce poskytnúť plnenie novému majiteľovi mojich obchodných podielov NFD PV, t.j. Tradičnému družstvu, a ani mojej osobe (NFD PV je iba pre členov NFD). Vzhľadom na vyššie uvedené je zrejmé, že moje odstúpenie je oprávnené.

S pozdravom

 ………………………………………………….

 meno a priezvisko

meno a priezvisko člena, adresa, dátum narodenia, ID člena

V …………………., dňa ..…10.2020 Naše Finančné Družstvo

 Predstavenstvo Popradská 17/670

 064 01 Stará Ľubovňa

 Slovensko

Vec: Výzva na vvrátenie plnenia z odstúpenej zmluvy NFD PV

 Na základe zaslaného ODSTÚPENIA od zmluvy NFD PV, ktoré som vykonal v zmysle Obchodného zákonníka § 348 a násl., je nutné aby si strany vrátili plnenie. Preto ja sa vzdávam nefinančného benefitu a vás žiadam o vrátenie mnou vykonaných úhrad, ktoré som uhradil spolu vo výške:

xxxxx EUR

Uvedenú sumu žiadam vrátiť do 3 dní od prijatia tejto výzvy.

Úhradu žiadam vykonať na účet: SK26 5600 0000 0064 6431 3002.

Popis platby: číslo zmluvy NFD PV a moje meno a priezvisko

Ak uvedené nevykonáte, postúpim pohľadávku na vymáhanie.

S pozdravom,

 ………………………………………………….

 meno a priezvisko